Reformed Witness Hour Message of the Protestant Reformed Churches in America translated by Pastor John Flores Mateo 24:9-22 "Ang Matinding Kapighatian" ni Rev. Wibur Bruinsma Ating natutuhan ang dakilang kapangyarihan sa sanlibutan ng laban sa kristiano na mamumuno sa sanlibutan. Tayo ay nagpahiwatig ng ilang ulit sa pag-uusig mula sa kahariang ito laban sa tunay na iglesia ni Cristo. Ngayon ay ating papatungkulan ang mahalagang paksang ito. Bagama't ang Kapighatian ay binanggit sa ilang mga sipi ng Kasulatan, ating babalikan nga pinakamalinaw na katuruan ni Jesus sa Mateo 24. Nagsalita si Jesus tungkol sa huling Kapighatian, o pag-uusig ng iglesia, sa ilang mga iba't ibang lugar sa kapitulong ito. Sa programa ngayon, ating susuriin ang mga talatang ito. Una sa lahat, sa Mateo 24:9 at 10: "Kung magkagayo'y ibibigay kayo sa kapighatian, at kayo'y papatayin: at kayo'y kapopootan ng lahat ng mga bansa dahil sa aking pangalan. At kung magkagayo'y maraming mangatitisod, at mangagkakanuluhan ang isa't isa, at mangagkakapootan ang isa't isa." Ang iba pang dalawang talata na ating isasaalang-alang ay ang mga talatang 21 at 22: "Sapagka't kung magkagayo'y magkakaroon ng malaking kapighatian, na ang gayo'y di pa nangyayari buhat sa pasimula ng sanglibutan hanggang ngayon, at ni hindi na mangyayari kailan man. At malibang paikliin ang mga araw na yaon, ay walang lamang makaliligtas: datapuwa't dahil sa mga hirang ay paiikliin ang mga araw na yaon." Kapuna-punang ang kataga na ginamit ni Jesus sa talatang 21 na naglalarawan kung ano ang magaganap sa panahon ng paghahari ng Anticristo ay hindi pag-uusig. Tayo ay sinabihan na sa huling mga araw, sa ilalim ng paghahari ng Anticristo, ay magkakaroon ng kapighatian sa iglesia. Ngayon, ang katagang "kapighatian" ay hindi nag-aalis sa kaisipan ng pag-uusig, na tulad ng sinasabi ng iba. Subalit ang salitang "kapighatian" ay nangangahulugang "sama-samang pagpiga." Sa gayon, ito ay tumutukoy sa pagmamalupit at kalungkutan. Halimbawa, ang pinag-uusapan ngayon ay isang siksikan ng basurahan. Ito ay isang sisidlan na pwedeng paghagisan ng isang lata o karton ng gatas o kahon o basura, at pagkatapos ang kailangan lang gawin ay pindutin ang buton at ang mga gilid ng sisidlan ay madudurog ng sama-sama ang lahat ng nandito. Ganoon kung paano ang "kapighatian" ay bibigyan ng kahulugan. Sa huling mga oras, ang makasalanang sanlibutan, at lalo na ang huwad na Kristianong iglesia, ay pipigain ang iglesia ni Jesu Cristo. Ang panggigipit ay magsisimula ng marahan, at magiging matindi habang dumadaan ang panahon. Ang huwad na iglesia at ang lider pulitika ng sanlibutang ito ay magiging matinding kaaway ng tunay na Cristo. Lalagyan nila ng mas higit pang panggigipit ang mga mananampalataya upang itanggi ang kanyang tatak ng pagiging Krisitiano at sumapi sa kanilang kapwa ipinaglalaban. Habang inilalagay ang panggigipit sa tunay na iglesia, magkakaroon ng mga lalabas mula dito - bumigay sa panggigipit. Sila ay, masasabi nating, napiga. Subalit ang mga nanatiling matatag sa katotohanan ng Salita ng Dios, matapat sa tunay na Dios at Cristo, sa wakas ay sama-samang gigipitin ng mahigpit upang mawalan sila ng lugar sa sanlibutang ito. Ang panggigipit ay ilalagay sa bayan ng Dios sapagkat, sinabi ni Jesus sa talatang 9, tayo ay kamumuhian alang-alang kay Cristo. Ang sanlibutang ito, na siyang nagsasabi ng pagmamahal sa buong sangkatauhan Page 1 of 5
at naghahambog ng pagtitiis sa lahat ng kultura, mga relihiyon, at estilo ng pamumuhay, ay hindi magiging mabait sa kanila na naninindigan sa Kasulatan. Pagdating sa tunay na iglesia, magkakaroon ng kaunti kung mayroon man ng pagpipigil sa sanlibutang ito. Ito ay tunay sapagkat ang sanlibutang ito ay kamumuhian tayo. Iyan ang matapang na katagang ginamit ni Jesus. Silang mga taga-sanlibutan ay kamumuhian tayo. Ang katagang "galit" sa Griyego ay tunay na nagsasabi. Ito ay nagsasaad ng katotohanan na ang mga tao ng walang pananampalatayang sanlibutang ito ay kamumuhian ang tunay na Kristiano. Dahil sa katuwirang ito, sila ay mawawalan ng simpatiya sa kanya. Sa pamamagitan ng kanyang kakayahang dayain ang sanlibutan, ang Anticristo at ang huwad na iglesia ay magagawang paniwalain ang sanlibutang ito na ang mananampalataya ang nagdala ng lahat ng ito sa kanyang sarili. Walang magkakaroon ng interes na protektahan ang iglesia. Walang magkakaroon pa ng interes sa kapakanan ng katotohanan. At, bilang resulta, itatango lamang ng mga tao ang kanilang mga ulo sa atin, ay lubos na malilito sa kung bakit itong mga radikal na mga Kristiano ay patuloy na pinapanatili kung ano ang kanilang ginagawa. Ang mundo ng mga di-mananampalataya ay kamumuhian ang katotohahan at, samakatuwid, magagalit sa bayan ng Dios. At sinabi ni Jesus na ito ay magiging totoo sapagkat tayo ay kabilang sa Kanya. "Kayo'y kapopootan ng lahat dahil sa aking pangalan," wika ni Cristo sa atin. Sigurado, makakaasa tayo ng walang kaibahan, 'di ba? Itinuturo ni Jesus sa atin ang realidad sa Juan 15:18-21: "Kung kayo'y taga sanglibutan, ay iibigin kayo ng sanglibutan," paliwanag ni Jesus. Kung tayo ay maniniwala sa dios at sa cristo ng makasalanang mundong ito, mamahalin tayo ng sanlibutan, wala silang magiging problema sa atin. Dahil sa kauwirang itoay yayakapin tayo ng sanlibutan, at tayo ay mapapabilang sa kanilang kaharian. Subalit dahil nagmamahal tayo sa Cristo ng Kasulatan, ang sanlibutan ay magagalit sa atin. Iyan, pagkatapos, ay magbubunga sa wakas ng pag-uusig. Ang pag-uusig ang magiging pinakahuling puwersa na ilalagay sa anak ng Dios, ang huling pagpiga, wika nga. Hindi lamang magiging maliit ang kanyang lugar sa kasalukuyang sanlibutan, kundi ang kanyang lugar ay aalisin. Ang huling kapighatian, samakatuwid, ay magre-resulta sa kung ano ang ating itinuro sa simula ng talatang 9: "Kung magkagayo'y ibibigay kayo sa kapighatian, at kayo'y papatayin: at kayo'y kapopootan ng lahat ng mga bansa dahil sa aking pangalan." Tayo ay pahihirapan. Kawili-wili. Ito ang kaparehong salita na ginamit sa kapighatian. Darating ang oras na tayo ay pahihirapan o dudurugin sa ating upang tayo ay mapinsala. Ang partikular na paraan na tayo ay dudurugin ay nakatala para sa atin sa Apocalipsis 13:16, 17: "At ang lahat [sa pamamagitan ng Anticristo], maliliit at malalaki, at mayayaman at mga dukha, at ang mga laya at ang mga alipin ay pinabigyan ng isang tanda sa kanilang kanang kamay, o sa noo; At nang huwag makabili o makapagbili ang sinoman, kundi siyang mayroong tanda, sa makatuwid ay ng pangalan ng hayop o bilang ng kaniyang pangalan." Silang mga tatanggap ng huwad na Kristianismo ng kalaban ng mga Kristianong kaharian at ng kalaban ng kristianong pandaigdigang lakas na hindi papayag na magkaroon ng tandang iyon, kung ano man ito. At hindi nila magagawang bumili o magbili. Ang bawat isa sa sanlibutan ay mabubuhay sa kalubusan ng buhay. Subalit ang anak ng Dios ay itataboy. At ang bawat isa ay magwawalang-bahala sa kanyang kagipitan. "Kasanalan niya 'yon," iisipin nila. At siya at ang kanyang mga anak ay dahan-dahan, ngunit tiyak na magugutom. Hindi siya makakabili ng pagkain. Hindi sila makapagbebenta ng anumang kanya upang kumita ng pera. Ang kanyang suweldo ay iipitin. Sasabihin mo ang tungkol sa kapighatian o pang-aapi, sabihin mo ang tungkol sa pagiging itinakwil ng lipunan - ganoon ang kapighatian, kailangan nating tiisiin, bukod pa sa ibang paghihirap. Totoo rin, gayonman, na ang kapighatian ay hahantong sa puntong ang iba ay mapapatay ng may mga kapangyarihan. Hindi ito kinakailangang pag-atake o isang pagpatay ng magugulong grupo. Kinakailangang patahimikin ng pamahalaan ang saksi ng iglesia habang ipinagpapatuloy ang pangangaral Page 2 of 5
ng evangelio. Gagamitin ang kulungan, kahit pa ang kamatayan ay kakailanganin. Gayon mapopoot sa anak ng Dios ang makasalanang sanlibutan. Kaugnay sa mapanganib na mga panahon sa huling mga araw, isinulat ni Pablo sa II Timoteo 3:12, "Oo, at lahat na ibig mabuhay na may kabanalan kay Cristo Jesus ay mangagbabata ng pag-uusig." Ang pag-uusig ay magiging realidad sa kawakasan ng panahon. Ang sanlibutan ay hindi susulong sa ilalim ng huwad na iglesia tungo sa mabuting pamumuhay. Ito ay mabilis na susulong sa isang kalagayang ang kamatayan ay darating sa bayan ng Dios gamit ang pag-uusig. Madalas itanong, anong uri ng pag-uusig ang ating hinahanap sa kawakasan ng panahon? Maliban sa pagkagutom, tulad sa ating napansin sa Apocalipsis 13, hindi isinalaysay sa atin ng Biblia kung paano tayo uusisain. Subalit nagbigay ng niliwanag ni Jesus na ang gayong pag-uusig sa mga mananampalataya sa kawakasan ng panahon ay hindi titigil ng sandali sa pagpatay. Papatayin ka nila, wika ni Jesus. Ang tanong na ito ay tunay na umaakay sa atin sa susunod na puntong ginawa ni Cristo na ginawa sa susunod na talatang ating isasaalang-alang. Sinabi Niya sa atin na ang kapighatiang ito ay magiging matindi. Itinuro Niya sa atin sa Mateo 24:21, "Sapagka't kung magkagayo'y magkakaroon ng malaking kapighatian, na ang gayo'y di pa nangyayari buhat sa pasimula ng sanglibutan hanggang ngayon, at ni hindi na mangyayari kailan man." Ating makikita sa mga panahon ng Anticristo ang isang kapighatian, isang sama-samang pagpiga ng iglesiang tunay, na hindi pa nasaksihan noon. Mayroong mga panahon sa kasaysayan ng iglesia na may pag-uusig para sa iglesia. Ang dugo ng mga martir ay umagos sa mga kalye ng Roma at sa iba pang sinaunang mga pag-uusig. Gayonman, sinabi ni Jesus na ang mga kapighatian sa huling mga araw ay magiging napakatindi na walang naging isa mang katulad nito noon o magiging katulad pa pagkatapos nito, ganoon katindi ito mangyayari. Mga minamahal na mga tagapakinig, mayroong ilang kakila-kilabot na kalupitan at mabangis na mga pag-uusig na nangyari sa nakaraan. Makakaasa ba tayo ng mabangis na pag-trato din, bilang isang iglesia ni Cristo sa wakas ng panahon? Ang lahat ng pag-uusig ay mababangis. Hindi nila masasabi na ang sadyang pagpaslang ng tao ay sibilisado at makataong ginawa. Subalit hindi ko ipinapalagay na nang gamitin ni Jesus ang katagang "matindi o malaki" dito sa Mateo 24. Ibig Niyang sabihin na ang Anticristo ay lilitaw na may bago at pinaghusay na mga pamamaraan upang pahirapan ang mga tao at ang ganitong mga paraan ay magiging kakila-kilabot na magdudulot ng sakit ng pagdurusa na higit pa sa lahat ng maaari mong isipin. Hindi ito ang kaisipan ng salitang matindi o malaki, sa talagang 21. Bagkus, ang salitang ito ay tumutukoy sa katotohanan na ang pag-uusig na ito ay makakaapekto sa tunay na iglesia ni Cristo at mananampalatayang nasa bawat dako sa buong sanlibutan. Walang makakagawang makatakas sa kapighatiang ito. Ang Anticristo ay susupil sa lahat ng mga tao at mga bansa sa mundo. Ang mga Krisitiano sa bawat lupain at bansa ay uusigin alang-alang kay Cristo. Ang iglesiang pangkalahatan ay uusigin dahil kay Cristo. Ito ang ibig ipakahulugan ng 'malaki o matinding' kapighatian. Makakaapekto ito sa buong iglesia - hindi lamang ang iglesia sa iilang mga bansa. Sa nakaraang mga pag-uusig, ang mga Kristiano ay nagagawang makatakas sa ibang bansa, o kahit siyudad, upang takasan ang pag-uusig. Hindi ganito ang kaso sa huling kapighatiang ito. Sinabi ni Jesus na tayo ay kamumuhian ng lahat ng mga bansa. Walang bansa na magpapakita ng pagkahabag sa anak ng Dios, sa mga tunay na mananampalataya. Siyempre, walang kahabagan ang ipapakita ang mga paganong bansa. Hindi kailanman nagpakita ng habag doon. Kahit ngayon mayroon pag-uusig ng mga Kristiano sa mga lupaing ito at mga bayan. Subalit kasama dito silang mga bansa ng sanlibutang ito na Kristiano sa pangalan - mga bansa na kung saan nilitawan ng Anticristo at siyang ibinigay sa huwad na Kristianismo, sila rin ay mang-uusig ng tunay na iglesia. Ang lahat ng mga Page 3 of 5
bansa, sabi ni Jesus, ay kapopootan tayo. Ito ang una sa lahat na magpapatindi ng kapighatian sa huling araw. Subalit may ilan pa na mag-aambag sa sakit at kalungkutan ng malaking Kapighatian. Ito ay bagay na magiging dahilan kaya ang pag-uusig ay halos hindi matitiis. Tinuturan tayo ni Jesus sa Mateo 24:10: "At kung magkagayo'y maraming mangatitisod, at mangagkakanuluhan ang isa't isa, at mangagkakapootan ang isa't isa." Marami ang mangatitisod, wika ni Jesus. At sa salitang "mangatitisod," ibig Niyang sabihin kanilang tatalikuran ang dapat nilang suportahan. Maraming mga kaibigan at mga kamag-anak na mahihikayat ng Anticristo at ng huwad na iglesia na hindi nila tayo dapat pagkatiwalaan. Sa pamamagitan ng makapangyarihan at mapanghikayat na mga pananalita at mga tanda ng huwad na iglesia, sila ay mapipilitang iwan at pabayaan tayo. Sila ay tatalikod sa atin sa kawalan ng tiwala. Mayroong salitang "mangagkakapootan" muli. Sinabi ni Jesus mangagkakapootan sila sa bawat isa. At ang resulta nito ay kanilang ipagkakanulo ang bayan ng Dios. Kanila tayong isusuko sa maykapangyarihan upang usigin. Kanila tayong isusuko. Ang ating daigdig tulad ng ating alam ay babaligtad ng patiwarik. Kahit pa ang mga miyembro ng pamilya ay magtataksil sa matapat na mga banal na nagpapatuloy na panatilihin ang mga katotohanan ng Kasulatan. Pakinggan mo kung ano ang sinasabi sa atin ni Jesus sa Mateo 10:34-36: "Huwag ninyong isiping ako'y naparito upang magdala ng kapayapaan sa lupa: hindi ako naparito upang magdala ng kapayapaan, kundi tabak. Sapagka't ako'y naparito upang papagalitin ang lalake laban sa kaniyang ama, at ang anak na babae laban sa kaniyang ina, at ang manugang na babae laban sa kaniyang biyanang babae: At ang magiging kaaway ng tao ay ang kaniya ring sariling kasangbahay." Ganyan ang mangyayari kung bakit ang kapighatian sa huling araw ay matindi. Mayroon din na sa ating inaakala ay mga mananampalatayang kasama natin. Sila rin ay maaaring maging kaanib ng iglesia sa sanlibutang ito na kasama natin. Subalit ang pag-uusig ay may paraan upang ihiwalay ang mga kaanib ng iglesia. May isang paraan ng pahihiwala ng ipa sa trigo. Bakit pa kailangang magdusa dahil lang sa pangalang Krisitianismo ng mga tunay na mananampalataya gayong maaari namang sumapi sa iba na umaangkin din na mga Kristiano? Galit, pagkakahati-hati, away sa tahanan at sa iglesia at sa mga kaibigan ang dulot na resulta. Ang magiging kaaway ng tao ay ang kanyang sariling sambahayan. Ang kapatid na lalaki ay tatalikod sa kapatid na lalaki at ipagkakaunulo ito. Mga magulang, mga ama, at mga ina, ay tatalikod sa mga anak; o ang mga anak sa kanilang mga magulang. Ang mga kapamilya ng asawa ay tatalikod laban sa kapamilya. Ipagkakanulo tayo ng ating mga kaibigan. Ang hirap na malalagay sa anak ng Dios ay mas magiging matindi. Lalayuan mo ba ang Cristong iyong ipinahayag na mahalin? Tatalikuran mo ba ang Kasulatan at ang Dios at ang Cristo na itinuturo nito? Ikaw ba ay mananampalataya? Ang mga mananampalataya ay kumakapit sa soberanong Dios ng kalangitan at ng lupa at sa Cristo na nagpalaya sa kanila mula sa kasalanan. Ang mga mananampalataya ang yaong nanatili sa mabibigat na nakapaloob sa Kasulatan sapagkat ang Kasulatang ito ay naglalaman ng katotohanan. Ang mga mananampalataya ay hindi ilalagay sa kompromiso ang evangelio ng kaligtasan. Hindi nila binabago ang kahulugan sa makataong pang-unawa. Hindi nila binabago ang salita ng Kasulatan upang lupamat sa makataong paraan na umiiral sa sanlibutan. Nauunawaan ng mananampalataya ang kanyang Biblia at kung ano ang itinuturo nito laban sa maraming kabulaanan na umaagaw sa Dios na Kanyang kaluwalhatian at kay Jesu Cristo sa Kanyang kapangyarihan. Ang araw ay papapalit na na ang matinding pagsasala ng iglesia ay magaganap. Darating ang panahon na kapag inihiwalay ng Dios ang trigo mula sa mga damo sa iglesia. Saan ka maninindigan? Saan ako maninindigan? Page 4 of 5
Ang kirot ng talikdan ka ng mga minamahal mo. Maging ng pagtaksilan ka nila. Ang panggigipit na mangyayari sa anak ng Dios na magtatalikod sa pananampalataya at dalhin sa sarili ang marka ng Anticristo. Sino ang makakatindig? Ang totoo, itinatanong ni Cristo, "Kapag ako ay nagbalik, mayroon pa kayang pananampalataya sa mundo?" Oo, mayroon pang pananampalataya sa mundo. Pinili ng Dios sa Kanyang sarili ang iglesia. Ang kaanib ng iglesiang ito ay ang Kanyang mga hinirang, silang mga pinili kay Cristo mula pa na bago magpasimula ang sanlibutan. Ang mga pinili ay tinawag at iniligtas mula sa lahat mga bansa ng sanlibutan. Sila ay mabubuhay sa pananampalataya sa mga araw ng kapighatian. At ang Dios ang mag-iingat sa kanila. Walang taong makakaagaw sa kanila sa Kanyang kamay. Ang Dios ay panig sa kanila; sino pa ang lalaban sa kanila? Subalit ang mga pinili ay magsisipangalat at kakaunti sa mundo. Ang bilang ng naligtas sa mga tao sa sanlibutang ito ay kakaunti at masyadong hamak. Subalit naroroon pa rin pa rin sila. Titipunin ni Cristo ang mga pinili Niyang tao. Gagawin Niya ito sa kahuli-hulihang panahon. Sinasabi ni Jesus sa Mateo 24:22, "At malibang paikliin ang mga araw na yaon, ay walang lamang makaliligtas: datapuwa't dahil sa mga hirang ay paiikliin ang mga araw na yaon." Ang mga araw ng kapighatian ay paiikliin. Hindi ito tatagal. Ito ay sa sandaling panahon lang. Bakit? Sapagkat kung hindi walang maiiwang mananampalataya pa sa mundo. Ang mga hinirang ay malilipol kasama ng ibang laman. Nangangahulugan itong wala ng anumang maliligtas. Sa kadahilanang iyon ay wawakasan agad ni Cristo ang mga araw na ito - upang Siya'y makabalik at ihatid sa Kanyang walang hanggang kaharian ng kaluwalhatian. Alang alang sa mga pinili ang mga araw ay paiikliin. Mayroon ba akong dahilan upang matakot? Mayroon ba akong dahilan upang mag-isip na hindi ko magagawang makatayo sa pananampalataya sa araw na iyon? Hinahawakan ng Dios ang mga pinili ng Kanyang makapangyarihang kamay. Ang Dios ang mangunguna. Ang Dios ang nangangasiwa. At ang Dios ang nag-iingat sa mga pinili. Hindi natin kailangang matakot sa araw na iyon. Kailangan nating magtiwala. Ang lahat ng mga bagay ay nangyayari para sa ating kabutihan. At pagkatapos ang anak ng Dios na may nakataas na ulo ay titingin sa pagdating ng kanyang Tagapagligtas. At Siya ay darating. Kanyang ipinangako ito sa atin. At ang lahat ng mga bagay ay ipinapakita ito. Kaya ito ang ating panalangin, hindi ba, "Dumating ka, Panginoong Jesus, oo, dumating ka ng madali." Tayo'y manalangin. Ama namin sa langit, kami ay naghihintay sa pagdating ng aming Panginoong Jesu Cristo sa mga alapaap ng langit. Aming napagtanto na darating ang oras ng kapighatian bago dumating si Cristo. Sa ganang aming kalikasan kami ay natatakot, sa kalikasan ay hindi naghihintay sa mga araw na iyon. At gayonman nalalaman namin na dapat itong dumating. Aming dalangin na Ikaw po ang tumulong ng Iyo pong kamay na bigyan kami ng mapagbiyayang pananatili, na ibigay sa amin ang kinakailangang lakas upang makatayo ngayon. At kapag kami ay nakatayo ngayon, doon ay titiyakin mo na kami rin ay makatatayo. Patawarin kami sa aming mga kahinaan at aming kabiguan. Bigyan mo kami ng kalakasan ng aming Panginoong Jesu Cristo. At sumama ka po sa amin, Ama, hawakan mo kami ng Iyo pong makapangyarihang kamay. Alang alang kay Jesus lamang kami dumadalangin, Amen. Page 5 of 5